Foto’s: ‘Game of Thrones’-paartjie haak af | Maroela Media
Rose Leslie en Kit Harington van Game of Thrones-faam is in Skotland getroud. (Foto: Facebook/Kit Harington)
Kit Harington (31), die hartebreker-akteur wat bekend is vir sy rol as Jon Snow in die uiters gewilde televisiereeks Game of Thrones, is Saterdag in Skotland met Rose Leslie getroud.
Leslie (31) het die rol van Ygritte, die vrou wat Snow se hart gesteel het, in dié dramareeks vertolk.
Die paartjie, wat in September verlede jaar hul verlowing aangekondig het, het Saterdagmiddag by die Rayne-kerk, geleë naby die 900 jaar oue Wardhill-kasteel in die noordooste van Skotland, trou aan mekaar beloof. Leslie se familie is die eienaars van dié kasteel.
Harington het ŉ pak gedra terwyl Leslie ŉ vloeiende ivoorkleurige skepping gedra het.
ŉ Rits van Harington en Leslie se Game of Thrones-medesterre het die spoggeleentheid bygewoon. Peter Dinklage (Tyrion Lannister), Maisie Williams (Arya Stark), Sophie Turner (Sansa Stark) en Emilia Clarke (Daenerys Targaryen) was onder die sterre wat die troue bygewoon het.
Harington en Leslie het in 2012 ontmoet op die stel van die HBO-fantasiereeks. Leslie het in 2014 die reeks verlaat en is tans in die Amerikaanse dramareeks The Good Fight te sien.
Leslie se pa, Sebastian, het Saterdag gesê hy is “uit sy vel” oor die troue. “Dit was ŉ absolute wonderlike dag vir ons,” het hy gesê.
Emilia Clarke, bekend as Khaleesi. (Foto: Facebook/Kit Harington)
Kit en Rose. (Foto: Facebook/Kit Harington)
Kit Harington. (Foto: Jane Barlow/PA via AP)
Peter Dinklage. (Foto: Jane Barlow/PA via AP)
Rose Leslie en haar pa, Sebastian. (Foto: Jane Barlow/PA via AP)
Sophie Turner (links), bekend as Sansa Stark, en Maisie Williams (regs), bekend as Arya Stark. (Foto: Facebook/Kit Harington)
Rose en haar pa, Sebastian. (Foto: Facebook/Kit Harington)
Rose en Kit. (Foto: Facebook/Kit Harington)
Winter · 2 jare gelede
Aai,nou is my kind se hart in stukke.
Baie bly vir hulle. So veel vrouens se harte is seker bitter seer. Een vrou by my werk kan ek onthou het altyd gesê sy is alklaar aan hom belowe XD
dis nou die bester voorbeeld van “vat hou werk huistoe”